News Story
Garlic tissue culture idiay Burgos, napintas ti resultana
posted in Ilocos Sentinel on Saturday, October 1st, 2016
Napintas ti resulta ti “garlic tissue culture” nga inyusuat a programa ti gobierno probinsial iti ili a Burgos, Ilocos Norte.
Daytoy ket kalpasan a pinadas dagiti mannalon ti nagmula iti daytoy babaen ti pannakaitukit nga immuna ti tissue cultured a bawang ken kalpasan ti tallo a bulan ket naimulan dagitoy iti kataltalonan.
Inpresentarda a mismo daytoy ken ni Gobernador Imee Marcos kabayatan ti Manang Imee’s Capitol Express Paspas Dur-as biag ti away.
Naragsakan met ti gobernador gapu ta nakitana ti nagbanagan ti eksperimento ti probinsia mainaig iti garlic tissue culture.
Segun ken ni Ronald Garanda iti barangay Paayas , Burgos , maysa kadagiti nagmula iti daytoy, nupay babassit ket awan ti nalpes kadagiti binukel.
Inlawlawagna nga insemilyada daytoy ken idi nagtubon, inyakarda iti lugar a dimmakkelanda agingga nga inapitda.
Inbunannagna a ti “tissue culture” ket awan dagiti eppesna no ikumpera kadagiti gagangay a bawang a kinagiddanna.
Kunana a bassit laeng ti inmulada gapu ta nangipadasanda laeng kas inyusuat nga eksperimento ti gobierno probinsial.
Innayonna a napinpintas nga amang ti “tissue culture” ngem ti gagangay a panagmula ti bawang. (PGIN – CMO)
Monthly News Archives
Editorial & Business Office
Office: (077) 670-7178 CP # 0919-381-6795
0919-434-0759 and 0917-588-6043
E-Mail : ilocos_sentinel@yahoo.com
eng_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn dan_Latn eng_Latn zho_Hant